Приложение № 11

*Проект*

**Д О Г О В О Р**

№ \_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_ г.

Днес, \_\_\_\_\_\_\_\_\_\_\_\_\_\_ г., в гр. София между:

**1. МИНИСТЕРСТВО НА ОКОЛНАТА СРЕДА И ВОДИТЕ (МОСВ)**, с ЕИК по Булстат: 000697371, представлявано от Красимир Живков – заместник-министър, в качеството си на Възложител съгласно Заповед № РД-613/03.09.2015 г.на Министъра на околната среда и водите и Красимира Илиева – началник отдел „Счетоводство“, дирекция „Финансово управление“, с адрес: гр. София 1000, бул. „Княгиня Мария Луиза“ № 22, наричано по-долу за краткост **ВЪЗЛОЖИТЕЛ**, от една страна и,

**2.** \_\_\_\_\_\_\_\_\_\_\_\_\_\_\_\_\_\_\_\_\_, със седалище и адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_, с ЕИК/БУЛСТАТ: \_\_\_\_\_\_\_\_\_\_\_\_\_\_ (*за чуждестранно лице - съответната идентификация съгласно националното законодателство на държавата, в която лицето е установено*), представлявано от \_\_\_\_\_\_\_\_\_\_\_\_\_\_\_ в качеството му/й на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, определено за изпълнител след проведена открита процедура за възлагане на обществена поръчка с № \_\_\_\_\_\_\_\_\_\_\_\_\_\_\_\_\_\_ в Регистъра на обществените поръчки, наричано по-долу за краткост **ИЗПЪЛНИТЕЛ,** от друга страна,

се сключи настоящият договор за възлагане на обществена поръчка с предмет: „Закриване и рекултивация на 4 (четири) съществуващи сметища в община Севлиево, област Габрово“.

Страните се споразумяха за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу заплащане обществена поръчка за строителство с предмет: **„Закриване и рекултивация на 4 (четири) съществуващи сметища в община Севлиево, област Габрово”**, съгласно техническите спецификации на ВЪЗЛОЖИТЕЛЯ, техническото предложение и ценово предложение на ИЗПЪЛНИТЕЛЯ, неразделна част от настоящия договор, която включва строителни и рекултивациони работи и други дейности необходими за изпълнение на поръчката както следва:

1. Изпълнение на строителни дейности, отнасящи се до изгребване и извозване на отпадъци от съществуващи депа до регионално депо, в съответствие с одобрени работни проекти за следните подобекти (наричани за кратко по-надолу „подобектите“):
   * подобект 1: „Закриване и рекултивация на съществуващо сметище в с. Агатово, м. „Камено поле”, община Севлиево”;
   * подобект 2: „Закриване и рекултивация на съществуващо сметище в с.Градница, м. „Банчова усойна”, община Севлиево”;
   * подобект 3: „Закриване и рекултивация на съществуващо сметище в с. Душево, м. „Под селото”, община Севлиево” и
   * подобект 4: „Закриване и рекултивация на съществуващо сметище в с. Крушево, м. „Вратняка”, община Севлиево”.
2. Изпълнение на строителни и рекултивациони работи за техническа, частична биологична рекултивация и грижи за растителността в съответствие с одобрените работни проекти, до приемане на обектите от Комисия по реда на чл. 20 от Наредба № 26/02.10.1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт (наричана по-надолу „Наредба № 26/02.10.1996 г.“);
3. Доставка на суровини и материали, осигуряване на механизация, работна сила и всички други услуги и дейности, необходими за изпълнение на строителните и рекултивационни дейности, съгласно одобрените работни проекти, общи технически спецификации за изпълнение на поръчката и техническите спецификации за подобектите, посочени в т. 1;
4. Временно строителство за целите на подобектите, дейности по временна организация на движението и други временни работи;
5. Отстраняване на дефекти през 2-месечния срок от завършването на всички дейности по обектите до приемането им от Комисия, назначена по реда на чл. 20 от Наредба № 26/02.10.1996 г.;
6. Изготвяне на екзекутивна документация за подобектите.

**II. СРОК И МЯСТО НА ИЗПЪЛНЕНИЕ**

**Чл. 2. (1)** Срокът за изпълнение на настоящия договор е **…………… (……………….)** **месеца**, считано от датата на издаване на известието за започване на изпълнението на договора.

**(2)** В срока по ал. 1 се включва период от ………….. (………………) месецаза завършване на всички строителни дейности по закриване и техническа рекултивация на всички подобекти, описани в чл. 1, ал. 1 и допълнителни 2 (два) месеца за отглеждане на растителността, финализиране на документацията, установяване и отстраняване на дефекти до приемане изпълнението на обекта от Възложителя.

**(3)** ИЗПЪЛНИТЕЛЯТ извършва уговорените строителни и рекултивационни работи съобразно предложения от него график за изпълнение на поръчката, както и поредността на завършване на подобектите, като общият срок за завършване на всички подобекти не може да надхвърля **14 (четиринадесет) месеца** от датата на издаване на известието за започване на изпълнението на договора.

**(4)** В случай на спиране на изпълнението на договора по преценка на ВЪЗЛОЖИТЕЛЯ по реда на чл. 32 или поради изключителни обстоятелства, срокът спира да тече от момента на писменото искане на ВЪЗЛОЖИТЕЛЯ, съответно от настъпването на изключителни обстоятелства. При възобновяване на изпълнението, срокът продължава да тече от момента на възобновяването.

**Чл.3.** Мястото на изпълнение на поръчката са 4 - те подобекта, находящи се на територията на община Севлиево, област Габрово, както следва:

* + подобект 1: сметище в с. Агатово, м. „Камено поле”, община Севлиево;
  + подобект 2: сметище в с. Градница, м. „Банчова усойна”, община Севлиево;
  + подобект 3: сметище в с. Душево, м. „Под селото”, община Севлиево;
  + подобект 4: сметище в с. Крушево, м. „Вратняка”, община Севлиево.

**Чл.4.** ВЪЗЛОЖИТЕЛЯТ ще сключи договор само при осигурено финансиране от страна на Предприятие за управление на дейностите по опазване на околната среда (ПУДООС).

**III. ЦЕНА И НАЧИН НА ПЛАЩАНЕ**

**Чл. 5. (1)** Цена за изпълнение на договора е в размер на **……………… лева (………….) без включен ДДС или ………………. лева (………….) с включен ДДС**, съгласно ценовото предложение на ИЗПЪЛНИТЕЛЯ, което е неразделна част от настоящия договор.

**(2)** Общата стойност на поръчката е в размер на **……………… лева (………….) без включен ДДС или ………………. лева (………….) с включен ДДС**, в която са включени инепредвидените разходи за строителните и рекултивационни работи в размер до 4 % от общата стойност на всички строителни дейности за подобектите по Количествено-стойностни сметки (КСС) - Образец 13.1, посочени в точка 6 (шест) от ценовото предложение на ИЗПЪЛНИТЕЛЯ.

**(3)** Непредвидените разходи по ал. 2, ще бъдат изплащани при спазването на реда и условията на чл. 11 от настоящия договор.

**Чл. 6.** Цената на договора ще се заплаща под формата на авансово плащане, междинни плащания и окончателно плащане с платежно нареждане по следната банкова сметка, предоставена от ИЗПЪЛНИТЕЛЯ:

**Банка: ………………………………………….;**

**Град/клон/офис: ………………………………;**

**Адрес на банката:…………………….……….;**

**IBAN**: **…………………………………..……….;**

**BIC: ……….………………………………..….;**

**Чл. 7. (1)** Авансовото плащане е в размер на 10 % (десет процента) от цената на договора по чл. 5, ал.1 и се заплаща след представяне от ИЗПЪЛНИТЕЛЯ и одобряване от ВЪЗЛОЖИТЕЛЯ на следните документи:

1. Фактура за авансовото плащане;
2. Известие от ВЪЗЛОЖИТЕЛЯ за стартиране на договора.

**(2)** ИЗПЪЛНИТЕЛЯТ представя на ВЪЗЛОЖИТЕЛЯ фактура за авансово плащане в срок до 30 (тридесет) дни от датата на известието за започване на изпълнението на договора.

**Чл. 8. (1)** Общият размер на всички междинни плащания е в размер не по-голям от 80 % (осемдесет процента) от цената на договора. Междинните плащания са 4 (четири) на брой, като първото, второто и третото са платими след изтичане на всяко тримесечие и след одобрение на съответния междинен доклад от страна на Възложителя, а четвъртото междинно плащане е за оставащите до 80% (осемдесет процент) от цената на договора, като то се изплаща след одобряване на последния междинен доклад.

**(2)** Плащанията се извършват за действително извършените, приети и одобрени от Инвеститорския контрол и ВЪЗЛОЖИТЕЛЯ работи/дейности за съответното плащане.

**(3)** Плащанията се извършват по оферираните КСС на ИЗПЪЛНИТЕЛЯ, съгласно ценовото му предложение и приложенията към него, въз основа на: двустранно подписани протоколи за установяване на извършените строителни и рекултивациони работи (Приложение 1 към договора) и сметка за изпълнени строителни и рекултивациони работи за съответния период ( Приложение 2 към договора), съставени между ИЗПЪЛНИТЕЛЯ и лицето, осъществяващо инвеститорски контрол, одобрени от представител на ВЪЗЛОЖИТЕЛЯ (координатора на договора) и фактура за междинното плащане.

**Чл. 9. (1)** Окончателното плащане е в размер до 10 % (десет процента) от цената на договора.

**(2)** Окончателното плащане се извършва след изпълнение на всички предвидени в настоящия договор работи/дейности и при наличие на следните предпоставки:

* + - 1. Изпълнение на всички дейности от ИЗПЪЛНИТЕЛЯ, описани в чл. 1 от договора;

**2.**Утвърдени от кмета на община Севлиево протоколи за приемане на техническата и частичната биологична рекултивация за всеки подобект от комисия, назначена по реда на чл. 20 от Наредба № 26/02.10.1996 г.;

**3.**Протокол на комисията за приемане на изпълнението по договора, назначена от ВЪЗЛОЖИТЕЛЯ, в който е отразено, че окончателният доклад за изпълнението на договора е приет.

**Чл. 10. (1)** След изтичане на 2 двумесечния срок за съобщаване на дефекти и за грижи за растителността за всеки отделен подобект се подписва протокол, с който ВЪЗЛОЖИТЕЛЯТ приема подобектите от ИЗПЪЛНИТЕЛЯ и ги предават на бенефициента.

**(2)** Протоколът по предходната алинея се подписва от ВЪЗЛОЖИТЕЛЯ, лицето, осъществяващо инвеститорски контрол, ИЗПЪЛНИТЕЛЯ и бенефициента.

**Чл. 11. (1)** В случай че при изпълнението на договора се наложи извършването на непредвидени разходи, те се заплащат със средствата, предвидени за заплащане на непредвидени разходи, посочени в ценовото предложение на ИЗПЪЛНИТЕЛЯ, неразделна част от настоящия договор.

**(2)** В случай от възникване на непредвидените разходи, ИЗПЪЛНИТЕЛЯТ представя на ВЪЗЛОЖИТЕЛЯ обосновка за необходимостта от тяхното извършване, придружена от анализни цени за всеки вид допълнителни видове работи или дейности.

**(3)** Непредвидените разходи се заплащат на ИЗПЪЛНИТЕЛЯ, единствено след тяхното одобрение от ВЪЗЛОЖИТЕЛЯ, инвеститорския контрол и авторския надзор на подобекта в размера съгласно чл. 5, ал. 2 от настоящия договор.

**Чл. 12.** **(1)** Всяко от плащанията се извършва в срок до 30 (тридесет) дни от одобряването на фактурата, издадена на база искане за плащане от Изпълнителя, придружено с протоколи за приемане на съответните видове и количество работи и утвърдена от Инвеститорския контрол сметка за изпълнени строителни и рекултивационни работи в съответния период. В случай че фактурата бъде върната на Изпълнителя за корекции, този срок спира да тече до представянето на нова изрядна фактура.

**(2)** Във връзка с изпълнението на настоящия договор ВЪЗЛОЖИТЕЛЯТ не дължи каквото и да е плащане при никакви условия извън цената по чл. 5, ал. 2 и уговорените условия за нейното заплащане.

**Чл. 13.** **(1)** Приемането на извършените работи от ИЗПЪЛНИТЕЛЯ, описани в чл. 1 се извършва след приключването на съответните дейности за техническа и биологична рекултивация за подобекта, по реда на чл. 20 от Наредба № 26/ 02.10.1996 г., с подписване на протокол за приемане на техническата рекултивация и етапа на биологичната рекултивация за подобекта и утвърждаването му от Кмета на община Севлиево.

**(2)** В срок до 3 (три) работни след приключване на съответния етап на изпълнението на техническа или биологическа рекултивация и подписването от ВЪЗЛОЖИТЕЛЯ и инвеститоркия контрол на протоколите за приемане на съответните видове и количество работи за обекта, ИЗПЪЛНИТЕЛЯТ уведомява писмено Общината бенефициент и прилага необходимите документи за сформиране на Комисия по реда на чл. 20 от Наредба № 26/ 02.10.1996 г.

**(3)** В срок до 10 (десет) работни дни от датата на писмено известие от ИЗПЪЛНИТЕЛЯ за приключените дейности по техническа рекултивация или етапа на биологична рекултивация за обекта, изпратено до Кмета на общината бенефициент, до Възложителя и до инвеститорския контрол, се сформира Комисия по реда на чл. 20 от Наредба № 26/ 02.10.1996 г.

**(4)** Приемане изпълнението на договора се извършва след приключването на всички дейности, посочени в чл. 1 от договора и съгласно условията в раздел VIII.

**IV. ГАРАНЦИЯ ЗА ИЗПЪЛНЕНИЕ**

**Чл. 14.** **(1)** При подписване на договора ИЗПЪЛНИТЕЛЯТ предоставя гаранция за изпълнение в размер на **5% (пет процента) от цената на договора без ДДС**, възлизаща на **…………. (……….…..) лева**, под формата на банкова гаранция или парична сума, преведена по следната банкова сметка на ВЪЗЛОЖИТЕЛЯ:

**БНБ-ЦУ пл. „Княз Батенберг” №1**

**IBAN: BG70 BNBG 966 133 001 38 701**

**BIC: BNBGBGSD**

**(2)** Гаранцията за изпълнение се освобождава в срок до 60 дни след изтичането на срока по чл. 2, ал. 2 и приемане на изпълнението на договора, което се удостоверява с протокола на комисията по чл. 22, ал. 4.

**(3)** Когато гаранцията за изпълнение на договора е под формата на банкова гаранция, същата следва да бъде със срок на валидност по-дълъг с 60 дни от срока за изпълнение на договора, и следва да съдържа задължение на банката-гарант да извърши безотказно и безусловно плащане при първо писмено искане на ВЪЗЛОЖИТЕЛЯ съдържащо изявление за договорно основание за усвояване на гаранцията за изпълнение. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение.

**(4)** ВЪЗЛОЖИТЕЛЯТ задържа гаранцията за изпълнение на договора, ако в процеса на изпълнението възникне спор между страните, който е внесен за решаване от съдебен орган. В този случай ВЪЗЛОЖИТЕЛЯТ има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

**(5)** ВЪЗЛОЖИТЕЛЯТ има право да задържи от гаранцията за изпълнение сума, равна на дължима от ИЗПЪЛНИТЕЛЯ неустойка.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 15. ВЪЗЛОЖИТЕЛЯТ** се задължава:

1. Да заплати на ИЗПЪЛНИТЕЛЯ договореното възнаграждение, съобразно условията на настоящия договор.
2. Да участвува със свой представител при приемане на обектите.
3. Да прегледа и приеме докладите на ИЗПЪЛНИТЕЛЯ за напредъка в изпълнението на договора, ако са налице предпоставките за това.

**Чл. 16. ВЪЗЛОЖИТЕЛЯТ** има право:

1. Чрез лице, осъществяващо инвеститорски контрол:

а) Да проверява изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, който не затруднява работата на ИЗПЪЛНИТЕЛЯ.

б) При констатиране на некачествено извършени работи, влагане на некачествени материали да спираизвършването на строителните и рекултивациони работи до отстраняване на нарушението. Подмяната насъщите и отстраняването на нарушенията са за сметка на ИЗПЪЛНИТЕЛЯ.

в) Да не приеме извършените строителни и рекултивационни работи, ако те не съответстват по обем и качество, съгласно одобрения работен проект и изискванията на Техническите спецификации и не може да бъде коригирана в съответствие с указанията на ВЪЗЛОЖИТЕЛЯ.

г) Да указва писмено на ИЗПЪЛНИТЕЛЯ необходимостта от предприемане на действия за решаването на възникнали в хода на изпълнението проблеми, включително и да изиска от ИЗПЪЛНИТЕЛЯ налагане на санкции и търсене на отговор­ност, включително и отстраняване на всяко лице, причинило неизпълнение или некачествено изпълнение на строителни и рекултивационни работи, като ИЗПЪЛНИТЕЛЯТ е длъжен да предприеме необходимите действия в едноседмичен срок.

д) Да изисква от ИЗПЪЛНИТЕЛЯ всякаква налична информация, свързана с предмета на настоящия договор, включително строителни книжа и разплащателни документи.

1. Да определи координатор по изпълнение на договора и по своя преценка да го заменя.
2. Да изисква от ИЗПЪЛНИТЕЛЯ преработка или допълване на представяните от ИЗПЪЛНИТЕЛЯ доклади за напредъка в изпълнението на договора или откаже тяхното одобряване по реда, указан в раздел VIII от договора.

**Чл. 17. ИЗПЪЛНИТЕЛЯТ** се задължава:

1. Да изпълни предвидените в настоящия договор дейности качествено и в договорения срок, като организира и контролира цялостния процес на строителството в съответствие с:

а) поетите ангажименти, съгласно предложенията и приложенията, които са неразделна част oт договора;

б) условията и техническите спецификации в документацията за участие;

в) действащата нормативна уредба в Република България – за рекултивация на нарушени терени, строителство, безопасност и хигиена на труда и пожарна безопасност, и за дейности по управление на отпадъците и други приложими актове.

1. Да влага при изпълнението на обектите оферираните материали и изделия, които следва да бъдат придружени с копие от съответните сертификати за качество и декларации за съответствие, съгласно изискванията на Закона за техническите изисквания към продуктите и Наредбата за оценяване съответствието на строителните продукти, за които да представи при поискване от ВЪЗЛОЖИТЕЛЯ или от лицето, осъществяващо инвеститорски контрол, необходимите сертификати, техническите одобрения и фактури за придобиването им.
2. Да предоставя на ВЪЗЛОЖИТЕЛЯ, на лицето осъществяващо инвеститорски контрол и други компетентни органи на България и ЕС, възможност да извършва контрол по изпълнението на работите на подобектите.
3. Да изпълнява всички нареждания и заповеди във връзка с изпълнението на строителните и рекултивациони работи, дадени от ВЪЗЛОЖИТЕЛЯ и от лицето, осъществяващо инвеститорски контрол.
4. Да участва в съставянето и подписва съответните актове и протоколи за извършените дейности на обектите, съгласно изискванията на Техническите спецификации, в това число: протоколи и актове за приемане на извършени дейности/етапи, съгласно образци, приложени към Правила за приемане на земни работи и земни съоръжения (ППЗРЗС), искания за плащания, документация и протоколи на комисии за приемане на рекултивационни дейности на обектите и за предаването на обектите на ВЪЗЛОЖИТЕЛЯ;
5. Да извършва за своя сметка всички работи по отстраняването на допуснати грешки, недостатъци и други, констатирани от ВЪЗЛОЖИТЕЛЯ, лицето, осъществяващо инвеститорски контрол, и/или от приемателната комисия.
6. Да уведомява лицето, осъществяващо инвеститорски контрол, за извършени строителни (изкопни и насипни земни работи), които подлежат на закриване и чието качество и количество не могат да бъдат установени по-късно. В противен случай изпълнението ще бъде за сметка на ИЗПЪЛНИТЕЛЯ и няма да се разплащат от ВЪЗЛОЖИТЕЛЯ. След съставяне на двустранен протокол, лицето, осъществяващо инвеститорски контрол дава писмено разрешение за закриването им.
7. Да съставя, оформя и представя необходимите документи, отчитащи извършените строителни и рекултивационни работи, в четири екземпляра.
8. Да участва в месечните срещи за отчитане на напредъка с ВЪЗЛОЖИТЕЛЯ и лицето, осъществяващо инвеститорски контрол.
9. Да уведомява своевременно писмено ВЪЗЛОЖИТЕЛЯ винаги, когато съществува опасност от забавяне или нарушаване изпълнението на строителните работи.
10. Да организира транспорта на отпадъците от подобектите до регионалното депо – Севлиево в съответствие с изискванията на Закона за управление на отпадъците, като заплаща съответните такси за депониране при приемането им по единична цена, посочена от оператора в декларация за съгласие за приемане на отпадъците в регионалното депо.

**12**. Да поддържа валидна по време на изпълнението на целия срок на договора регистрация в Централния професионален регистър на строителя (ЦПРС) или еквивалентна за правото да изпълнява като минимум отделни строителни дейности под Код 43.12. и или 4.12.1. Земни работи от Класификатор на продукти и икономически дейности за 2015г. (КПИД-2015).

**Чл. 18.**  ИЗПЪЛНИТЕЛЯТ има право:

**1.** Да получи възнаграждение в размера и по реда, определени в настоящия договор.

**2.** Да получава от ВЪЗЛОЖИТЕЛЯ съдействие и информация във връзка с изпълнението на договора.

**3.** Да иска от ВЪЗЛОЖИТЕЛЯ приемането на работата при условията и сроковете на договора.

**Чл. 19.** ИЗПЪЛНИТЕЛЯТ няма право да се позове на незнание и/или непознаване на дейностите, свързани с изпълнение на предмета на договора, поради което да иска изменение или допълнение на същия.

1. **VI. ДОКЛАДВАНЕ**

**Чл. 20. (1)** ИЗПЪЛНИТЕЛЯТ изготвя и представя на ВЪЗЛОЖИТЕЛЯежемесечни доклади,междинни доклади за текущото изпълнение на договора на всеки три месеца и окончателeн доклад за изпълнението на договора, в срокове и със съдържание, указано в глава V от Общите технически спецификации.

**(2)** ИЗПЪЛНИТЕЛЯТ изготвя и представя ежемесечните доклади за изпълнението на задълженията си по договора до изтичане на 10 (десето) число на всеки следващ месец, през целия период на изпълнение на договора.

**(3)** ИЗПЪЛНИТЕЛЯТ изготвя и представя тримесечните (междини) доклади за изпълнението на задълженията си по договора до изтичане на 10 (десето) число на всеки четвърти месец от започване изпълнението на договора, а последният междинен доклад след одобряване на Протоколите за приемане на техническата рекултивация и на 4-те подобекта.

**(4)** ИЗПЪЛНИТЕЛЯТ представя окончателен доклад за цялостното изпълнение на договора в десетдневен срок от изтичането на срока за съобщаване на дефекти на последния от изпълнените подобекти.

**(5)** При необходимост ВЪЗЛОЖИТЕЛЯТ има право да поиска от ИЗПЪЛНИТЕЛЯ изготвянето и представянето на специални доклади, свързани с изпълнението на поръчката. В този случай ВЪЗЛОЖИТЕЛЯТ писмено изиска тяхната изработка и дава изрични указания за обхвата и съдържанието им.

**VІI. СРОК ЗА СЪОБЩАВАНЕ НА ДЕФЕКТИ**

**Чл. 21. (1)** Срокът за съобщаване на дефекти за всеки един от подобектите по чл. 1, ал. 1, т. 1 от настоящия договор е минимум 2 (два) месеца от приемането на изпълнените работи по техническата и частичната биологична рекултивация на съответния подобект, но не по-късно от два месеца след приемането на последния междинен доклад от комисията за приемане на изпълнението, след изпълнението на всички строителни и рекултивационни работи, включени в одобрения проект.

**(2)** При поява на дефекти в срока на ал.1 ВЪЗЛОЖИТЕЛЯТ уведомява писмено ИЗПЪЛНИТЕЛЯ в 5 (пет) дневен срок след установяването им.

**(3)** ИЗПЪЛНИТЕЛЯТ се задължава да отстранява за своя сметка появили се дефекти в срока по ал. 1. Поправките на дефектите се приемат с констативен протокол, съставен от упълномощени представители на ВЪЗЛОЖИТЕЛЯ, бенефициента и лицето, осъществяващо инвеститорски контрол.

**(4)** В периода по ал. 1, Изпълнителят е необходимо да извършва дейностите по отглеждане на растителността по изпълнената частична биологична рекултивация на подобектите и да изготви екзекутивна документация за всеки подобект, съгласно условията на договора.

**VIII. ПРИЕМАНЕ НА ИЗПЪЛНЕНИЕТО НА ДОГОВОРА**

**Чл. 22. (1)** Изпълнението на договора се приема от комисия, назначена от ВЪЗЛОЖИТЕЛЯ за приемане на изпълнението на договора.

**(2)** Комисията преглежда ежемесечните доклади, междинните тримесечни доклади и окончателния доклад за изпълнението на договора, както и становищата на координатора по договора към докладите, и в двадесетдневен срок от получаване на съответния доклад издава протокол, в който дава становище относно приемането или връщането им за корекции.

**(3)** В случай че комисията констатира неизпълнение, забавено, некачествено и/или лошо изпълнение на задължения на ИЗПЪЛНИТЕЛЯ, в съответния протокол тя посочва кое задължение не е изпълнено, каква е формата на неизпълнение и предлага за изплащане размера на дължимата сума, отговаряща на приетата част от изпълнението и конкретен размер на неустойка.

**(4)** След разглеждане на окончателния доклад за изпълнението на договора и съответното становище на координатора по договора, комисията дава становище и по въпроса за приключване на изпълнението на договора и съответно за възстановяване или задържане на гаранцията за изпълнение.

**(5)** За своята работа комисията изготвя протоколи от заседанията си, които предава на ВЪЗЛОЖИТЕЛЯ за утвърждаване, и окончателен протокол за удостоверяване изпълнението или неизпълнението на настоящия договор.

**(6)** Всички решения и предложения на комисията трябва да са мотивирани и придружени с доказателства, когато това е възможно и необходимо.

**Чл. 23.** **(1)** Координаторът по изпълнението на договора се определя от ВЪЗЛОЖИТЕЛЯ.

**(2)** Координаторът отговаря за координацията и изпълнението на договора за строителство и на свързаните с него договор за осъществяване на инвеститорски контрол и договора за авторски контрол.

**(3)** ВЪЗЛОЖИТЕЛЯТ уведомява с писмо ИЗПЪЛНИТЕЛЯ в двадесетдневен срок от подписване на договора за името на координатора по договора, адресът му и координатите за връзка, като в случай на промяна на тези данни, го уведомява за промяната в десетдневен срок от настъпването й.

**Чл. 24. (1)** Координаторът по изпълнението на договора:

**1.** Дава становища във връзка с изпълнението на задълженията на ИЗПЪЛНИТЕЛЯ при представяне на ежемесечните, тримесечните и окончателния доклад;

**2.** Мотивирано предлага на ВЪЗЛОЖИТЕЛЯ писмено да укаже на ИЗПЪЛНИТЕЛЯ необходимостта от предприемане на действия за решаването на възникналите в хода на строителството проблеми, без да му указва как и какво точно да предприеме;

**3.** Служи за лице за контакти от страна на ВЪЗЛОЖИТЕЛЯ по отношение на комуникацията му с ИЗПЪЛНИТЕЛЯ;

**4.** Участва в месечните срещи, организирани във връзка с изпълнението на договора за строителство, а също и във всички други срещи, в които е необходимо, организирани от ИЗПЪЛНИТЕЛЯ и свързани с изпълнението на настоящия договор.

**IX. ПРЕКРАТЯВАНЕ НА ДОГОВОРА**

**Чл.25.** **(1)** Настоящият договор се прекратява:

**1.** С изпълнението на всички задължения на страните по него;

**2.** По взаимно съгласие между страните, изразено в писмена форма;

**3.** С развалянето му по реда на чл. 87 от Закона за задълженията и договорите.

**4.** ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестителен срок, ако в хода на изпълнението стане явно, че ИЗПЪЛНИТЕЛЯТ просрочва изпълнението на задълженията си или не извършва услугата с нужното качество. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.

**5.** Едностранно от ВЪЗЛОЖИТЕЛЯ с 15-дневно писмено предизвестие.

**Х. НЕУСТОЙКИ И САНКЦИИ**

**Чл. 26.** При забава на изпълнението от страна на ИЗПЪЛНИТЕЛЯ същият дължи на ВЪЗЛОЖИТЕЛЯ неустойка в размер на 0,5 % на ден за всеки просрочен ден, но не повече от 25 % от цената на договора.

**Чл. 27. (1)** При некачествено и/или непълно изпълнение ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер до 25 % (двадесет и пет на сто) от цената на договора. Некачественото и/или непълно изпълнение се констатира от комисията в констативния протокол, или от упълномощени представители на ВЪЗЛОЖИТЕЛЯ и/или лицето, осъществяващо инвеститорски контрол, и сe връчва на ИЗПЪЛНИТЕЛЯ**.**

**(2)** При пълно неизпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % (двадесет и пет процента) от цената на договора, както и възстановяване на получените плащания.

**Чл. 28.** При забавено плащане ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5 % (нула цяло и пет на сто) на ден за всеки ден забава, но не повече от 25 % (двадесет и пет на сто) от стойността на забавеното плащане.

**Чл. 29. (1)** Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

**(2)** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

**Чл. 30.** При неспазване от страна на ИЗПЪЛНИТЕЛЯ на задълженията му за отстраняване на дефекти в уговорените за това срокове ВЪЗЛОЖИТЕЛЯТ отстранява дефектите, като разходите за това се заплащат от ИЗПЪЛНИТЕЛЯ в двоен размер.

**XI. ИЗКЛЮЧИТЕЛНИ ОБСТОЯТЕЛСТВА**

**Чл. 31. (1)** Страните по настоящия договор не отговарят една спрямо друга за неизпълнение или лошо, забавено, или некачествено изпълнение на свое задължение в резултат на настъпили събития, които могат да бъдат определени като изключителни обстоятелства по смисъла на ЗОП, в това число и за причинените от това неизпълнение вреди.

**(2)** Страната, засегната от настъпването на изключителните обстоятелства, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в петдневен срок за настъпването, и съответно за преустановяване на въздействието на тези обстоятелства.

**(3)** Страната, изпълнението на чието задължение е възпрепятствано от изключителни обстоятелства, е длъжна да представи във възможно най-кратък срок документ, издаден от компетентен орган и удостоверяващ настъпването на тези обстоятелства, или да докаже това с други релевантни документи и доказателства.

**(4)** При настъпване на изключителни обстоятелства, неизправната страна изпаднала в забава преди настъпването им, не може да се позовава на тях.

**(5)** Докато трае въздействието на изключителните обстоятелства изпълнението на договора се спира.

**ХІI. СПИРАНЕ НА ИЗПЪЛНЕНИЕТО**

**Чл. 32. (1)** Вън от случаите на спиране на изпълнението поради изключителни обстоятелства, ИЗПЪЛНИТЕЛЯТ спира изпълнението по договора, когато ВЪЗЛОЖИТЕЛЯТ писмено го уведоми за необходимост от това, като посочи причините и периода, за който се спира изпълнението.

**(2)** За периода на спиране на изпълнението плащания по договора не се дължат.

**(3)** Срокът на договора спира да тече през периода на спиране на изпълнението и продължава да тече след неговото възобновяване.

**ХIII. ЗАКЛЮЧИТЕЛНИ РАЗПОРЕДБИ**

**Чл.33.** Страните по настоящия договор се задължават да запазят пълна и взаимна конфиденциалност по отношение на всичко станало им известно във връзка с изпълнението на предмета на договора, както и да не съобщават на трети лица каквато и да е информация без съгласието на другата страна.

**Чл. 34.** Всички спорове относно тълкуването и действието на настоящия договор ще се уреждат чрез преговори между страните, а при непостигане на съгласие ще се отнасят за решаване пред съответния компетентен съд в Република България.

**Чл.35. (1)** Всички съобщения, предизвестия и нареждания, свързани с изпълнението на договора и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или чрез куриер срещу подпис на приемащата страна.

**(2)** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 36.** За неуредените в настоящия договор въпроси ще се прилагат разпоредбите на действащото българско законодателство.

**Чл. 37.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Настоящият договор се изготви и подписа в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са следните приложения:

1. Технически спецификации и изисквания на Възложителя – Приложение № 14, Приложение №14.1 и работни проекти за 4-те подобекта – Приложение № 14.2;

2. Техническо предложение на Изпълнителя – Приложение № 12;

3.Ценовопредложение на Изпълнителя - Приложение № 13;

4. Протокол/акт за установяване на извършени работи - Приложение № 1;

5. Сметка за изпълнените работи за определен период - Приложение № 2.

|  |  |
| --- | --- |
| **За Възложителя:**  **\_\_\_\_\_\_\_\_\_\_\_\_\_\_\_\_\_\_\_**  **КРАСИМИР ЖИВКОВ**  **ЗАМЕСТНИК-Министър на околната среда и водите** | **За Изпълнителя:**  **\_\_\_\_\_\_\_\_\_\_\_\_\_\_\_\_\_\_\_\_** |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_**  **кРАСИМИРА ИЛИЕВА**  **НАЧАЛНИК ОТДЕЛ „СЧЕТОВОДСТВО”**  **ДИРЕКЦИЯ „фИНАНСОВО УПРАВЛЕНИЯ“** | |

**Приложение 1 към Договор**

**Протокол за установяване на извършени работи**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ПРОТОКОЛ/ АКТ за установяване на извършени работи**  № ………/………………….. | | | | | | | | | | | | | |
| **ВЪЗЛОЖИТЕЛ:** | | | | | | | **ИЗПЪЛНИТЕЛ:** | | | | | | |
| **БУЛСТАТ:** | | | | **ИН по ЗДДС:** | | | **БУЛСТАТ/ ЕИК:** | | | | **ИН по ЗДДС:** | | |
| **Адрес:** | | | | | | | **Адрес:** | | | | | | |
| **ИНВЕСТИТОРСКИ КОНТРОЛ:** | |  | | | | | **Адрес на Инвеститорския контрол:** | | | | | | |
| **ОБЕКТ:** | | | | | | | | | | | | | |
| **№** | **Описание на извършените строително монтажни работи** | | | | | **мярка** | **Ед. количество** | **Общо количество** | **ед. цена** | **Общо количество на изпълнените работи (в лева)** | | **Оставащи за изпълнение (лева) по КСС/офертата** | **Забележка** |
| **1** |  | | | | |  |  |  |  |  | |  |  |
| **2** |  | | | | |  |  |  |  |  | |  |  |
| **3** |  | | | | |  |  |  |  |  | |  |  |
| **4** |  | | | | |  |  |  |  |  | |  |  |
| **5** |  | | | | |  |  |  |  |  | |  |  |
| **6** |  | | | | |  |  |  |  |  | |  |  |
| **7** |  | | | | |  |  |  |  |  | |  |  |
| **…** |  | | | | |  |  |  |  |  | |  |  |
|  | | | **име** | | **длъжност** | **дата** | **подпис** | **Сума изпълнени работи:** | |  | |  |  |
| **ИНВЕСТИТОРСКИ КОНТРОЛ - одобрил:** | | |  | |  |  |  | **ДДС (20%):** | |  | |  |  |
| **За Изпълнителя - предал:** | | |  | |  |  |  | **Всичко за плащане:** | |  | |  |  |
| **За Възложителя (КООРДИНАТОР) - приел:** | | |  | |  |  |  |

**Приложение 2 към Договор**

ВЪЗЛОЖИТЕЛ : ........................................................................................................

ИЗПЪЛНИТЕЛ : ..............................................................................................

(ПОДИЗПЪЛНИТЕЛ : ………………………………………………)

ОБЕКТ : .............................................................................................

**С М Е Т К А**

**за изпълнени работи в периода**

**от……/….. год. до....../...... год.**

|  |  |  |  |  |  |  |
| --- | --- | --- | --- | --- | --- | --- |
| № | Предмет на сметката | Основание | Стойност на извършените СМР в лева | Аванс, лева без ДДС | Сума за изплащане, в лева без ДДС | Забележка |
| **1** | **2** | **3** | **4** | **5** | **6** | **7** |
| 1. | Изпълнени видове работи по Договор № ……… год. | Двустранен протокол /Приложение 1 към договор № …./от ………….г. |  |  |  |  |
| 2 |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  | **Стойност за периода (……………) в** лева | | |  |  |
|  |  | **ДДС (20%),** лева | | |  |  |
|  |  | **Всичко за периода в** лева | | |  |  |

**Изпълнител: Инвеститорски контрол:**

1. …………………… 1. ………………………

2. …………………… 2. ………………………

**За Възложител:**

1. ………………………

2. ………………………